         



                                                                             Anexa  nr.1 
CAIET DE SARCINI

privind închirierea prin licitație publică a OBIECTIVULUI ANEXĂ GOSPODĂREASCĂ situat în Deta, strada Calea Ghiladului, nr. 10
1. Informaţii generale privind obiectul închirierii
1.1. Descrierea şi identificarea bunului care urmează să fie închiriat 
Prezentul caiet de sarcini, a fost stabilit pe baza legislaţiei în vigoare, în conformitate cu  art.129 (2) litera c) și alin. (6) litera a), art.333 alin. (1)  și alin (2) din OUG nr.57/2019 privind Codul Administrativ, cu modificările și completările ulterioare, şi Legea nr.50/1991 privind autorizarea executării lucrărilor, republicată, cu modificările și completările ulterioare, şi oferă celor interesați toate informațiile utile cu privire la modalitatea şi procedura de închiriere a  OBIECTIVULUI  ANEXĂ GOSPODĂREASCĂ situat în orașul Deta, județ Timiș, strada Calea Ghiladului, nr.10.     
1.2. Destinația  bunurilor ce fac  obiectul închirierii:
Bunul ce urmează a fi închiriat face parte din domeniul public al Orașului Deta și este înscris în Cartea Funciară nr.401605 și se compune din:
Teren împrejmuit  în suprafață de 1900 mp.;
Corp C1 Cocină porci Suprafața construită desfășurată la sol 202 mp.
Corp C2 Atelier tâmplar Suprafața construită desfășurată la sol 40 mp.;

Corp C3 Adăpost câini Suprafața construită desfășurată la sol 31 mp.;

Corp C4 Hambar cereale  Suprafața construită desfășurată la sol  37 mp.;
OBIECTIVUL ANEXĂ GOSPODĂREASCĂ  supus închirierii, este situat în partea de nord vest a oraşului Deta având ca vecini Calea Ghiladului în partea de sud, la vest și la nord terenuri arabile private iar la est locuinţele existente în intravilanul oraşului. Terenul și construcțiile sunt proprietate publică a orașului Deta și sunt libere de sarcini.

Folosinţa actuală: Anexa gaspodarească nelocuită, nefolosită. 

Pe amplasamentul oferit spre închiriere, beneficiarii vor putea construi doar obiective de investiții aferente anexei gospodărești, cu acordul proprietarului, ținând seama și de apartenența la domeniul public al imobilului. Orice lucrări autonome sau adăugate, realizare fără acordul proprietarului, fără documente justificative sau fără autorizație de construire, când eliberarea acesteia se impune, revin de drept chiriașului.  
UTILIZĂRI ADMISE. Sunt admise construcțiile și instalațiile specifice conform proiectelor legal avizate.

UTILIZĂRI INTERZISE

- se interzic orice intervenții care contravin legilor si normelor in vigoare;
- se interzic orice schimbări ale funcțiunilor spațiilor verzi publice si specializate;

- se interzice conversia  în spații comerciale;

- se interzice localizarea tonetelor și tarabelor;

- se interzice tăierea arborilor fără autorizația autorității locale abilitate.
Accesul la bunul ce urmează a fi închiriat este asigurat prin Calea Ghiladului, drum amenajat.

1.3. MOTIVAȚIA ÎNCHIRIERII 

1.3.1 Motivația pentru componența legislativă: - Consiliul local, conform OUG 57/2019, art.129, alin 2 lit. c și alin (6) lit. a), hotărăște vânzarea, darea în administrare, concesionarea, închirierea sau darea în folosință gratuită a bunurilor proprietate publică a comunei, orașului sau municipiului, după caz, precum şi a serviciilor publice de interes local, în condiţiile legii.

1.3.2. Motivele de ordin tehnic, economic, financiar, social şi de mediu: 

Inițiativa închirierii are ca obiectiv principal utilizarea amplasamentului la potențialul maxim atât din punct de vedere al locatorului Consiliul Local Deta, cât şi al locatarului. 

Motivele de ordin tehnic, economic, financiar, social și de mediu care justifică închirierea OBIECTIVULUI ANEXĂ GOSPODĂREASCĂ, sunt:

a) - Date tehnice: :Anexa gospodăreacă face parte din intravilanul localității, utilizarea conform PUG Oraș Deta este ,,Anexă gospodărească" 

- Utilități: La limita proprietății obiectivului există următoarele dotări edilitare și urbane:

- rețea de energie electrică, 

-  rețea de canalizare , 

-  rețea de alimentare cu apă 

-  rețea telefonie 

-  drum acces

Obiectivul ce urmează a fi închiriat este racordat la  utilitățile existente în zonă. Terenul anexei este împrejmuit pe toată suprafața acestuia.

Clădirile datorită neutilizării în timp s-au deteriorat fizic ca efect al vechimii sale evidențiate prin rosături,căzături, fisuri, infestări, defecte de structură. 
Clădirea se pretează pentru dezvoltarea de activități economice  privind anexele gospodarești, cu respectarea legislației și a reglementărilor specifice.
b) Motive de ordin economic:

- locatarul va achita autorităţii concedente, în contravaloarea obiectivului închiriat, o chirie stabilită prin hotărâre a Consiliului local;

- atragerea la bugetul oraşului Deta de fonduri suplimentare rezultate în urma administrării optime de specialitate conform chiriei lunare prevăzute în contractul de închiriere;

-  creșterea valorii financiare colectate la bugetul local.

-  închirierea trece întreaga responsabilitate pentru modul de gestionare a obiectivului închiriat, în sarcina locatarului (inclusiv cele de mediu), inclusiv reparații necesare.

-  crearea de locuri de muncă, apropierea de locul de muncă;
-  beneficii pentru:

- administrația locală prin plata chiriei aferente, 
- furnizorii de utilități prin extinderea reţelelor şi mărirea numărului de consumatori;

- locatarul va acoperi în întregime costurile ridicate de întreţinerea şi exploatarea obiectivului închiriat ( clădiri, teren);

- lipsa fondurilor la bugetul local pentru efectuarea lucrărilor de reparații și pentru întreținerea spațiului.
1.3.3. Motivele de ordin social: Beneficiile aduse direct şi indirect:

 - asigurarea unor condiţii de muncă generoase având toate dotările necesare la standarde înalte;

 - asigurarea unei concurenţe benefice pe piaţa aferentă categoriei de investiții;

-  crearea unui climat cu un impact pozitiv și condiții civilizate asupra comunității.  Motivaţia pentru componenta de mediu: - locatarul.

1.3.4.Motivaţia pentru componenta de mediu: 

- locatarul va avea obligaţia, prin contractul de închiriere, să respecte toată legislaţia în vigoare pe probleme de mediu astfel încât impactul cu mediul înconjurător să fie la limita minimă. Contractul de închiriere  transferă responsabilitatea viitorului locatar cu privire la respectarea clauzelor de protecţia mediului, printre care unele dintre cele mai importante sunt:

- luarea tuturor măsurilor necesare pentru diminuarea și evitarea poluării solului şi a apei subterane, cu efecte asupra sănătăţii populaţiei;

- gestionarea eficientă a deşeurilor şi menţinerea cu stricteţe a condiţiilor de igienă cerute de reglementările legale în vigoare
2. Condiții generale ale închirierii        
2.1. Bunul predat locatarului potrivit prevederilor contractului de închiriere, va fi utilizat de către acesta, în mod direct, pe riscul şi pe răspunderea sa, respectând legislația de protecția  mediului, pe toată perioada derulării contractului.       

2.2. Locatarul nu are dreptul să schimbe destinaţia bunului pe toata durata închirierii. 

Desfăşurarea de către locatar a altor activităţi decât cele menţionate prin contract, fără acordul scris al locatorului, dă dreptul acestuia să considere contractul de închiriere reziliat de drept.

Cheltuielile privind amenajarea terenului în vederea construirii de construcții nepoluante și pentru reparațiile utile, vor fi suportate în totalitate de locatar cu avizul locatorului, fără dretul de a cere compensarea ulterioară.
Locatarul poartă întreaga responsabilitate pentru respectarea tuturor reglementărilor în vigoare cu privire la securitatea şi sănătatea în muncă și apărarea împotriva incendiilor.

Responsabilitățile de mediu revin în exclusivitate locatarului, începând de la preluarea bunului, până la încetarea contractului de închiriere.

Locatarul are obligația de a obține și deţine, pe cheltuiala sa, toate acordurile şi avizele impuse de legislația mediului.

2.3.Bunul închiriat va fi folosit în regim de continuitate și permanență, pentru scopul în care a fost închiriat.

2.4.Bunul închiriat nu va putea fi închiriat, subînchiriat sau dat în folosință/administrarea altei persoane.                                                                                                            

2.5.Contractul de  închiriere se încheie pe o perioadă de 5 ani. Durata contractului poate fi prelungită cu acordul părților, în condițiile existente la acea dată, cu posibilitatea renegocierii clauzelor contractuale, după caz, dacă sunt întrunite cumulativ, următoarele condiții:
a) Locatarul a achitat chiria la termenele convenite;

b) Locatarul a respectat, fără excepții, toate celelalte clauze contractuale;

c) Locatarul nu este înregistrat cu debite la bugetul local;
În caz contrar, bunul  închiriat se preia pe bază de proces verbal de predare primire.

2.6. Prețul minim (chiria) al închirierii este de: 750 lei/lună fără TVA (conform RAPORT EVALUARE nr.98 din 09.06.2023, întocmit de ing.Marinescu Constantin, evaluator autorizat, membru titular ANEVAR, legitimaţia nr.13.947, valabil 2023, înregistrat la Primăria Deta cu nr. 5305 din 15.05.2023.)
Plata chiriei se va face lunar cel mai târziu până la expirarea lunii pentru care se face plata şi va fi modificată prin Hotărâre a Consiliului Local.
Plata chiriei se suportă de către chiriaș și se achită în numerar la casieria Primăriei orașului, sau în contul RO74TREZ62421A300530XXXX, Trezoreria Deta. 
Plata chiriei se achită începând cu data predării imobilului pe bază de proces - verbal de predare - primire, până la finele lunii în curs. Refuzul locatarului de a constitui garanția de bună execuție în termen de 5 zile de la încheierea contractului sau de a prelua imobilul în termen de 30 de zile de la constituirea garanției echivalează cu renunțarea la contract, putându-se percepe, în acest caz, daune-interese.   
În cazul nerespectării acestui termen se vor percepe penalități de întârziere în cuantumul stabilit prin contract.

Neplata la termen a redevenței atrage o penalitate de întârziere de 1% pe lună sau fracțiune de lună asupra sumei datorate.

În caz de neplată, executarea silită se va face conform prevederilor legale în vigoare, iar locatarul va fi obligat să achite chiria restantă, precum și penalitățile de întârziere și cheltuielile ocazionate de recuperarea debitului.

2.7. A Taxa de participare este obligatorie şi se constituie prin depunerea la casieria proprietarului a unei sume în numerar.

Valoarea taxei de participare la licitaţie este de 300 lei și nu se restituie.
Garanția de participare este în cuantum de 300  lei și nu se restituie: 

- în situația în care ofertantul își retrage oferta înainte de începerea licitației și pe parcursul derulării ei, în oricare din faze.
- nu se prezintă la încheierea contractului în termenul prevăzut.

Garanția de participare a ofertantului declarat câștigător poate fi reținută de locator ca parte a garanției de bună execuție a contractului.
Contravaloarea documentației de licitație este de 100 lei.

B. Garanția de bună execuție contractuală se constituie de chiriaș în scopul asigurării locatorului de îndeplinirea corespunzătoare a contractului.

Garanția de bună execuție este obligatorie şi se constituie prin virament bancar, depunere de numerar sau printr-un instrument de garantare emis în condiţiile legii de o societate bancară ori o societate de asigurări, la data semnării contractului de închiriere, care devine anexă la contract.

Garanția este obligatorie și se stabilește la nivelul contravalorii a trei chirii.
Garanția de bună execuție se reține:

- oricând pe durata contractului de închiriere în limita prejudiciului creat, în cazul în care locatarul nu îşi îndeplineşte din culpa sa obligaţiile asumate prin contract.

Anterior emiterii unei pretenţii asupra garanţiei de bună execuţie, locatorul are obligaţia de a notifica pretenţia, atât locatarului, cât şi emitentului instrumentului de garantare, precizând obligaţiile care nu au fost respectate şi modul de calcul al prejudiciului. Locatarul este obligat să întregească garanția.
Date pentru constituirea taxei de participare, garanției de participare şi a garanției de bună execuţie prin ordin de plată:

- CUI 2503378
- Cont trezorerie : RO74TREZ62421A300530XXXX,  deschis la Trezoreria Deta.

2.8. Orice investiție sau amenajare care este necesară scopului pentru care a fost închiriat bunul se va realiza numai cu aprobarea locatorului, în baza unei autorizații de construire însoțită de toate avizele cerute de lege (Ex. Certificat de urbanism, Acord de mediu, Avize de racordare, Aviz PSI, Acord ROMTELECOM, etc), după caz.
Locatarul este obligat:
- să ia, pe tot parcursul închirierii, toate măsurile necesare şi obligatorii pentru protejarea mediului înconjurător în condiţiile prevăzute de legislația în vigoare privitoare la protecția mediului;

- să achite chiria aferentă.
3. Condiții de valabilitate pe care trebuie să le îndeplinească ofertele
Participantul la procedura de închiriere va avea în vedere la întocmirea ofertei, următoarele: 
1) Nivelul chiriei în lei care constituie bază de pornire la licitația publică, minim 750 lei/lună fără TVA. 

2) Crearea a minim 3 locuri de muncă la sediul din loc. Deta, Calea Ghiladului nr.10.
Locatarul are obligația menținerii pe perioada de valabilitate a contractului a numărul de angajați prevăzuți în ofertă și, la solicitarea locatorului, să facă dovada în acest sens pe perioada derulării contractului.
Instrucțiunile privind modul de elaborare și prezentare a ofertelor vor fi detaliate în fișa de date a procedurii.
Oferta are caracter obligatoriu, din punct de vedere al conținutului, și este valabilă 90 de zile. 

 Procedura de licitație se poate desfășura numai dacă în urma publicării anunțului de licitație au fost depuse cel puțin două oferte valabile.
În cazul în care în urma publicării anunțului de licitație nu au fost depuse cel putin două oferte valabile, locatorul este obligat să anuleze procedura și să organizeze o nouă licitație, cu respectarea procedurii prevăzute de lege.
În cazul organizării unei noi licitații, procedura este valabilă în situația in care a fost depusă cel puțin o ofertă valabilă.
4. Clauze referitoare la încetarea contractului de închiriere
Contractul de închiriere încetează în următoarele situații:

· La expirarea termenului stabilit de părţi

1.1.contractul de închiriere încheiat pe durată determinată constituie în condiţiile legii titlu executoriu la expirarea termenului, chiriașul fiind obligat la predarea voluntară a imobilului către proprietar. În caz contrar, locatorul poate proceda la eliberarea imobilului pe cheltuiala locatarului.
Contractul de închiriere poate fi prelungit prin acordul de voință al părților, încheiat în formă scrisă.
· Rezilierea pentru neexecutare de obligaţii

2.1.când, fără justificare, una dintre părţile contractului de închiriere nu îşi execută obligaţiile născute din acest contract, cealaltă parte are dreptul de a rezilia contractul de închiriere, cu daune-interese, potrivit legii; neexecutarea care privește obligaţiile principale care să aducă vătămări celeilalte părţi conduce la rezilierea de drept a contractului (de ex. distrugerea bunului, neplata redeveței, tulburarea gravă de posesie), fără intervenția instanței;

· Imposibilitatea folosirii bunului

3.1. dacă bunul este distrus în întregime (pieirea totală a bunului) sau nu mai poate fi folosit potrivit destinaţiei sale, închirierea încetează de drept;

Contractul de închiriere încetează indiferent dacă pieirea lucrului este fortuită sau culpabilă; dacă există culpă, partea vinovată va fi obligată la daune-interese;

3.2. dacă pieirea lucrului este numai parţială sau posibilitatea folosirii lui există în parte, rezilierea este judiciară. În acest caz, chiriașul poate solicita în justiţie fie o scădere de preţ, corespunzătoare pieirii lucrului, fie, dacă partea pierită de lucru este atât de însemnată încât fără acea parte locatarul n-ar fi încheiat contractul, rezilierea contractului;
3.3. în cazul imposibilității obiective a locatarului de a-l exploata, situație în care locatarul va notifica acest aspect, declarând renunțarea la închiriere.
· Desființarea titlului locatorului
4.1.desfiinţarea titlului locatorului se poate realiza în multiple modalităţi: constatarea nulităţii, anulare, rezoluţiune, etc.

4.2. execepţie: locaţiunea va continua să producă efecte şi după desfiinţarea titlului locatorului pe o durată stipulată de părţi, fără a se depăşi un an de la data desfiinţării titlului Locatorului, însă numai dacă locatarul a fost de bună- credinţă la încheierea închirierii.

· Moartea chiriașului/Dizolvarea persoanei juridice
5.1.  moştenitorii locatarului pot denunţa contractul în termenul de 60 de zile de la data la care au luat la cunoştinţă de moartea chiriașului.

5.2. în caz de dizolvare a persoanei juridice, locatorul constată încetat de drept contractul.
· Denunțarea unilaterală de către proprietar
Această modalitate de încetare a contractului are loc fără culpa locatarului, ea fiind impusă de cauze obiective, care fac necesară o mai bună administrare a domeniului public, atunci când  interesul public național sau local o impune.  

La încetarea din orice cauză a contractului de închiriere, bunul care a făcut obiectul contractului va fi returnat locatorului liber de sarcini.

5. Reguli privind conflictul de interese
Pe parcursul aplicării procedurii de atribuire locatorul are obligația de a lua toate măsurile necesare pentru a evita situațiile de natura să determine apariția unui conflict de interese și/sau manifestarea concurenței neloiale. Nerespectarea acestor prevederi se sancționează potrivit dispozițiilor legale în vigoare.
Persoana care a participat la întocmirea documentației de atribuire are dreptul de a fi ofertant, dar numai în cazul în care implicarea sa în elaborarea documentației de atribuire nu este de natură să defavorizeze concurența.
Persoanele care sunt implicate direct în procesul de verificare/evaluare a ofertelor nu au dreptul de a fi ofertant sub sancțiunea excluderii din procedura de atribuire.
Nu au dreptul sa fie implicate în procesul de verificare/evaluare a ofertelor următoarele persoane:

a) soț/soție, ruda sau afin pană la gradul al II-lea inclusiv cu persoane care fac parte din consiliul de administrație, organul de conducere ori de supervizare al unuia dintre ofertanți, persoane juridice;
b) persoane care deţin părţi sociale, părţi de interes, acţiuni din capitalul subscris al unuia dintre ofertanţi sau persoane care fac parte din consiliul de administraţie, organul de conducere ori de supervizare al unuia dintre ofertanţi;

c) membri în cadrul consiliului de administraţie/organului de conducere sau de supervizare al ofertantului şi/sau acţionari ori asociaţi semnificativi persoane care sunt soţ/soţie, rudă sau afin până la gradul al II-lea inclusiv ori care se află în relaţii comerciale cu persoane cu funcţii de decizie în cadrul entităţii contractante.

 Nu pot fi nominalizate de către ofertant pentru executarea contractului persoane care sunt soţ/soţie, rudă sau afin până la gradul al II-lea inclusiv ori care se află în relaţii comerciale cu persoane cu funcţii de decizie în cadrul entităţii contractante.

Membrii Comisiei de evaluare au obligația de a semna pe propria răspundere o declarație de confidențialitate și imparțialitate și prin care confirmă că nu se află într-o situație care implică existența unui conflict de interese.

Drepturile şi îndatoririle părților se stabilesc prin contractul de închiriere.

Transmiterea dreptului de folosință operează din momentul predării imobilului. 
